Rhywedd anneuaidd

Mae anneuaidd neu genderqueer yn derm mantell sy'n disgrifio hunaniaethau rhywedd nad ydynt yn wrywaidd na fenywaidd—hunaniaethau sydd y tu allan i'r system rhywedd ddeuaidd. Mae hunaniaethau anneuaidd yn dod o dan ymbarél trawsrywedd, gan fod pobl anneuaidd fel arfer yn uniaethu â rhywedd sy'n wahanol i'r rhyw a bennwyd adeg eu genedigaeth, er nad yw rhai pobl anneuaidd yn ystyried eu hunain yn drawsryweddol. Mae enby yn enw arall ar gyfer anneuaidd. Gall fod gan bobl anneuaidd ddau neu dri hunaniaeth rhywedd; neu heb rywedd; gallant symud rhwng ryweddau neu fod â hunaniaeth rhywedd sy'n newid; gallant fod â huniaeth trydydd rhywedd neu wedi'u rhyweddu'n arall[angen ffynhonnell]. Mae hunaniaeth rhywedd yn wahanol i gyfeiriadedd rhywiol neu ramantaidd, ac mae gan bobl anneuaidd amrywiaeth o gyfeiriadedd rhywiol, yn union fel pobl gydryweddol (cis). Nid yw hunaniaethau rhywedd anneuaidd yn gysylltiedig â mynegiant rhywedd penodol, megis androgynedd. Mae gan bobl anneuaidd fel grŵp amrywiaeth eang o fynegiannau rhywedd, a gall rhai wrthod "hunaniaethau" rhywedd yn gyfan gwbl. Mae rhai pobl anneuaidd yn cael triniaeth feddygol ar gyfer dysfforia rhywedd gyda llawdriniaeth neu hormonau, yn debyg i ddynion traws a menywod traws.